Lukoil Cup бе открит с огнена церемония в Античен театър - Пловдив
Снимки: ЛУКОЙЛ
В първия мач "Ботев" и "Интер" завършиха 1:1
850 | 5 септ. 2019 | 10:20
Мачовете от 4 до 8 септември ще определят най-добрия измежду домакините от „Ботев“ и отборите на „Интер“, „Андерлехт“, „Црвена звезда“, „Спартак“, „Стяуа“ и „Бешикташ“
Финалният турнир на Детската Шампионска купа Lukoil Cup бе открит на 3 септември в Античния театър в Пловдив с пищна церемония. На сцената бе разиграна истинска театрална постановка за седем воини от цяла Европа, събрали се да премерят сили и да определят най-добрия сред тях. Победителят запали огъня на победата, с което даде старта на турнира.
Седем са и отборите, които вземат участие в големия финал. Мачовете от 4 до 8 септември ще определят най-добрия измежду домакините от „Ботев“ и отборите на „Интер“, „Андерлехт“, „Црвена звезда“, „Спартак“, „Стяуа“ и „Бешикташ“.
Жребият на турнира беше изтеглен от прославения български футболист Петър Зехтински и национала и играч на „Ботев“ Тодор Неделев. Съдбата определи откриващият мач на 4 септември да сблъска италианския „Интер“ и домакините от „Ботев“ – Пловдив. Мачът завърши наравно 1:1.
Детската Шампионска купа ЛУКОЙЛ (Lukoil Cup) се провежда вече за шести път, като традиционно официален партньор на турнира е Нефтена компания ЛУКОЙЛ.
Целта на турнира е да срещне бъдещите звезди на световния футбол и да даде на всички футболни фенове възможността да видят техните възможности на терена.
Повече информация за програмата на турнира можете да намерите на официалния му сайт www.lukoilcup.com